recursal/SuperWikiNEXT-32B huggingface dataset:
Shikra , Chappad Chidi, Mohali, Punjab, India

**เหยี่ยวนกเขาชิครา** หรือ **เหยี่ยวชิครา** (ชื่อวิทยาศาสตร์: *Accipiter badius*; อังกฤษ: shikra) เป็นเหยี่ยวขนาดเล็กชนิดหนึ่ง จำพวกเหยี่ยวนกเขา

มีลักษณะปากแหลมปลายปากงุ้มลง ปีกกว้างสั้น ปลายปีกแหลม หางยาว ตัวผู้และตัวเมียมีลักษณะคล้ายกัน แต่ตัวเมียจะมีขนาดใหญ่กว่าเล็กน้อยและลำตัวออกสีน้ำตาลมากกว่า ลำตัวด้านบนมีสีเทาอมฟ้า แก้มสีเทามีสีขาวเป็นลายเล็ก ๆ สีน้ำตาลจาง ๆ อยู่ติดกัน ที่คอมีสีเส้นสีดำลากผ่านกึ่งกลางสันคอ ตามีสีแดงหรือเหลือง หางสีเทามีลายแถบสีคล้ำ 5 แถบ แข้งเป็นสีเหลือง เมื่อเวลาบินจะเห็นปีกด้านล่างเป็นสีขาว ปลายปีกเป็นสีดำและมีลายยาวสีน้ำตาลคล้ำ

ลูกนกที่ยังไม่โตเต็มที่จะมีขนสีน้ำตาลเทาเข้ม มีแถบสีขาวและน้ำตาลแดงที่ท้ายทอย คิ้วสีขาว หน้าอกมีแถบใหญ่สีน้ำตาลแดง ที่สีข้างและต้นขามีสีน้ำตาลแดงเป็นขีดสั้น ๆ 

ขนาดเมื่อโตเต็มที่ประมาณ 30-36 เซนติเมตร จึงจัดเป็นเหยี่ยวขนาดเล็กที่สุดในสกุล *Accipiter* ชนิดหนึ่ง

มีพฤติกรรมกระพือปีกได้เร็ว และร่อนอยู่กลางอากาศเพื่อหาเหยื่อ ล่าเหยื่อจำพวกสัตว์ชนิดอื่นและนกขนาดเล็ก รวมถึงแมลงขนาดใหญ่เป็นอาหาร มักอยู่ตามลำพังหรืออยู่เป็นคู่ ปกติชอบเกาะนิ่งอยู่ตามยอดไม้สูงชายป่าหรือป่าละเมาะ คอยออกบินโฉบจับเหยื่อไม่ให้รู้ตัว สร้างรังอย่างง่าย ๆ โดยการเอากิ่งไม้มาขัดกันบนคาคบ

เหยี่ยวนกเขาชิครา เป็นนกที่มีการกระจายพันธุ์ค่อนข้างกว้าง โดยพบได้ตั้งแต่ทวีปแอฟริกา, เอเชียใต้, เอเชียอาคเนย์, เอเชียตะวันออกจนถึงเกาะสุมาตรา จึงแบ่งออกเป็นชนิดย่อยด้วยกันทั้งหมด 6 ชนิด (ดูในตาราง) สำหรับในประเทศไทยสามารถพบได้ทุกภูมิภาคยกเว้นภาคใต้

เป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535

 *Accipiter badius*

อ้างอิง
-------

1. ↑  จาก IUCN
2. 1 2 3  จาก itis.gov
3. ↑  *อิสรภาพ*, "พินัยกรรมธรรมชาติ". สารคดีทางไทยพีบีเอส: ศุกร์ที่ 11 มกราคม 2556
4. ↑  เหยี่ยวนกเขาชิครา

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เหยี่ยวนกเขาชิครา**

 ข้อมูลที่เกี่ยวข้องกับ Accipiter badius ที่วิกิสปีชีส์
**เหรียง** (ชื่อวิทยาศาสตร์: *Parkia timoriana*) ชื่ออื่น ได้แก่ กะเหรี่ยง, เรียง, สะเหรี่ยง (ใต้); นะกิง, นะริง (มลายู-ใต้); สะตือ (ใต้)เป็นพืชในวงศ์ Mimosaceae เป็นไม้ยืนต้นขนาดใหญ่ สูงประมาณ 30-50 เมตร ไม่ค่อยมีกิ่งก้านที่ลำต้น เปลือกเรียบและหนาสีเทาปนเขียวอ่อน มีกลิ่นฉุน ลักษณะทั่วไปคล้ายสะตอ แต่พุ่มใบแน่น และเขียวทึบกว่า ใบใหญ่และหนากว่าสะตอ ลักษณะใบเป็นแบบช่อ ใบประกอบมี 18-33 คู่ ใบแคบปลายแหลม ใบแก่จะเป็นสีเหลืองร่วงเกือบหมดต้น และผลิใบใหม่แทน ลักษณะดอกเป็นดอกช่อแบบสะตอ ออกที่ปลายยอด เป็นก้านยาวสีเขียวสลับน้ำตาล ลักษณะผลเป็นฝัก กว้างประมาณ 3-4 เซนติเมตร ยาวประมาณ 20-30 เซนติเมตร เมล็ดรูปไข่ ประมาณ 15-20 เมล็ดต่อฝัก ฝักแก่เต็มที่มีสีดำ เมล็ดในสีดำ เนื้อในเมล็ดมีสีเขียวเข้ม และมีกลิ่นฉุน 

เปลือกต้นเป็นยาสมานแผล ลดน้ำเหลือง เมล็ดเมื่อแก่ตัดส่วนปลายนำไปเพาะให้แตกรากสั้น ๆ รับประทานสดหรือดอง ใช้เป็นผักเหนาะและนำไปประกอบอาหาร ทั้งผัดและแกง เช่น แกงหมูกับลูกเหรียง

หน่อเหรียง
----------

หน่อเหรียง มีลักษณะคล้ายถั่วงอกหัวโตแต่หัวจะโตกว่าและมีสีเขียว รสมัน กลิ่นฉุน ได้มาจากการนำเมล็ดในฝักเหรียง ซึ่งจะออกฝักในช่วงฤดูหนาว ประมาณเดือนพฤศจิกายน-ธันวาคมของทุกปี ในหนึ่งฝัก จะมีเมล็ดอยู่ประมาณ 20 เมล็ด วิธีการนำไปรับประทานจะนำเมล็ดที่แกะจากฝักไปเพาะในทราย เพื่อให้เมล็ดงอกรากและมีใบเลี้ยงโผล่ออกมาเหมือนกับถั่วงอก ทั้งนี้ก็เนื่องจากว่า เมล็ดเหรียงนั้นมีเปลือกที่แข็งมากไม่สามารถนำมาบริโภคโดยตรงได้

วิธีการเพาะเมล็ดดังนี้

1. นำเมล็ดเหรียงมาตัดเป็นรอยหยัก เพื่อเปิดทางให้แตกหน่อ นำไปแช่น้ำ 1 คืน
2. นำเมล็ดขึ้นมาล้างเมือกแล้วตั้งให้สะเด็ดน้ำนำไปใส่ในกระสอบไปล่อนแล้วนำไปใส่ตะกร้า
3. นำไปแช่น้ำตอนเช้า 1ชม.ยกขึ้นตั้งไว้แล้วแช่น้ำตอนเย็นอีก 1 ชม.ยกขึ้นตั้งไว้
4. ทำอย่างนี้เป็นเวลา 4 วัน พอเช้าวันที่ 5 นำเมล็ดมาแกะเอาเปลือกออกแล้วล้างให้สะอาด
แอนดี เวียร์ที่ศูนย์อวกาศจอห์นสัน ปี 2015
***เหยียบนรกสุญญากาศ*** (อังกฤษ: The Martian) เป็นนวนิยายแนววิทยาศาสตร์ เขียนโดยแอนดี เวียร์ มีเนื้อหาเกี่ยวกับนักบินอวกาศ ผู้พบว่าตัวเองถูกทิ้งให้โดดเดี่ยวอยู่บนดาวอังคารหลังภารกิจล้มเหลว และเขาจะต้องหาทางเอาตัวรอดกลับไปยังโลกให้ได้

*เหยียบนรกสุญญากาศ* เป็นนวนิยายเรื่องแรกของเวียร์ เขียนขึ้นในช่วงปี 2009 หลังถูกปฏิเสธจากสำนักพิมพ์หลายแห่ง เวียร์ตัดสินใจออกผลงานในรูปแบบหนังสืออิเล็กทรอนิกส์ หลังได้รับความนิยมในเว็บไซต์แอมะซอน.คอม สำนักพิมพ์คราวน์ได้ซื้อลิขสิทธิ์และจัดพิมพ์ใหม่ในปี 2014 สำหรับภาษาไทย นวนิยายเรื่องนี้แปลโดยยุทธวีร์ ยุทธวงศ์ชัย ตีพิมพ์โดยน้ำพุสำนักพิมพ์ในเดือนสิงหาคม 2015

ต่อมานวนิยายเรื่องนี้ได้ถูกนำไปสร้างเป็นภาพยนตร์ *เดอะ มาร์เชียน กู้ตาย 140 ล้านไมล์* กำกับโดยริดลีย์ สก็อตต์ และนำแสดงโดยแม็ตต์ เดม่อน

ในปี 2015 *เหยียบนรกสุญญากาศ* ฉบับภาษาญี่ปุ่นได้รับรางวัลเซอุน (Seiun Award) ในสาขาเรื่องแปลขนาดยาวยอดเยี่ยม

อ้างอิง
-------

1. ↑  The surprising story of how Andy Weir's self-published book 'The Martian' topped best seller lists and got a movie deal
2. ↑  A Survival Guide to Mars
3. ↑  เหยียบนรกสุญญากาศ (The Martian) - WeLearn
4. ↑  The Martian is entertaining science fiction rooted in fact
5. ↑  "2015 Seiun Awards". Locus Publications. 2015-06-30. สืบค้นเมื่อ 2015-10-03.
***ฮีโรอินส์รันเดอะโชว์*** (ญี่ปุ่น: ヒロインたるもの！～嫌われヒロインと内緒のお仕事～; โรมาจิ: *Hiroin Tarumono! Kiraware Hiroin to Naisho no Oshigoto*; ทับศัพท์: ฮิโรอิง ทารูโมโนะ! ~คิราวาเระ ฮีโรอิง โตะ ไนโช โนะ โอชิโงโตะ~) เป็นซีรีส์อนิเมะโทรทัศน์ ผลิตโดยสตูดิโอ Lay-duce เนื้อเรื่องอิงจากเพลง "ฮีโรอิน ทารูโมโนะ!" ของวงฮันนี่เวิร์คส์ ซึ่งเป็นส่วนหนึ่งในโครงการเพลงโวคาลอยด์ชุด *แบบฝึกหัดสารภาพรักของฉันกับเธอ* ออกอากาศตั้งแต่เดือนเมษายนถึงเดือนมิถุนายน พ.ศ. 2565

ตัวละคร
-------

ซุซุมิ ฮิโยริ (涼海 ひより, *Suzumi Hiyori*)
ให้เสียงโดย: อิโนริ มินาเซะ
โซเมยะ ยูจิโร่ (染谷 勇次郎, *Someya Yūjirō*)
ให้เสียงโดย: โคกิ อูจิยามะ
ชิบาซากิ ไอโซ (柴崎 愛蔵, *Shibasaki Aizō*)
ให้เสียงโดย: โนบูนางะ ชิมาซากิ
ฮัตโตริ จูริ (服部 樹里, *Hattori Juri*)
ให้เสียงโดย: อายาเนะ ซากูระ
นากามูระ จิซุรุ (中村 千鶴, *Nakamura Chizuru*)
ให้เสียงโดย: ซาโอริ ฮายามิ

การสร้างและการเผยแพร่
---------------------

มีการประกาศโปรเจกต์อนิเมะเมื่อวันที่ 28 สิงหาคม พ.ศ. 2564 ผลิตโดยสตูดิโอ Lay-duce และกำกับโดยโนริโกะ ฮาชิโมโตะ, ดูแลบทซีรีส์โดยโยชิมิ นาริตะ, ออกแบบตัวละครโดยคาโอริ อิชิอิ ซึ่งทำหน้าที่เป็นหัวหน้าผู้กำกับแอนิเมชั่นด้วย, และรับผิดชอบดนตรีประกอบโดยโมเอะ ฮีวงะ ซีรีส์อนิเมะออกอากาศตั้งแต่วันที่ 7 เมษายน ถึงวันที่ 23 มิถุนายน พ.ศ. 2565

อ้างอิง
-------

1. 1 2 3 4 5 6  "HoneyWorks' 'Heroine Tarumono!' Song Inspires TV Anime Next April". Anime News Network. August 28, 2021. สืบค้นเมื่อ August 28, 2021.

แหล่งข้อมูลอื่น
---------------

* เว็บไซต์ทางการ (ญี่ปุ่น)

| * ด
* ค
* ก
เลย์-ดิวซ์ |
| --- |
| ซีรีส์โทรทัศน์ | 
* *Go! Go! 575* (พ.ศ. 2557)
* *Classroom Crisis* (พ.ศ. 2558)
* *เมไจ: การผจญภัยของซินแบด* (พ.ศ. 2559)
* *Our love has always been 10 centimeters apart* (พ.ศ. 2560)
* *Release the Spyce* (พ.ศ. 2561)
* *O Maidens in Your Savage Season* (พ.ศ. 2562)
* *ไอจู หนทางสู่ไอดอล* (พ.ศ. 2564)
* *สู่เส้นชัยวัยคว้าฝัน* (พ.ศ. 2565)
* *ฮีโรอินส์รันเดอะโชว์* (พ.ศ. 2565)
* *โทโมะจังเป็นเด็กผู้หญิงนะ!* (พ.ศ. 2566)

 |
| โอวีเอ | 
* *เมไจ: การผจญภัยของซินแบด* (พ.ศ. 2557–2558)
* *คลับบ้าฮาต๊อง,* (พ.ศ. 2562)

 |
| ภาพยนตร์ | 
* *Fate/Grand Order: First Order* (พ.ศ. 2559)
* *Fate/Grand Order: Moonlight/Lostroom* (พ.ศ. 2560)

 |
| เกี่ยวข้อง | 
* ทวินเอ็นจิน

 |
| หมวดหมู่ หมวดหมู่ |
**อีเห็นน้ำมลายู** หรือ **อีเห็นน้ำซุนดา** (อังกฤษ: Otter civet; ชื่อวิทยาศาสตร์: *Cynogale bennettii*) จัดอยู่ในไฟลัมสัตว์มีกระดูกสันหลัง ชั้นสัตว์เลี้ยงลูกด้วยนม อยู่ในอันดับสัตว์กินเนื้อ

มีรูปร่างอ้วน ขาสั้น ขนตามลำตัวเป็นสีน้ำตาลเข้ม หรือดำสนิท ลักษณะเด่นคือ หัวค่อนข้างแบน จมูกและปากยื่นออกมามีสีขาว จมูกมีขนาดใหญ่ รูจมูกด้านบนเปิดขึ้นและสามารถปิดได้เมื่ออยู่ใต้น้ำ ใบหูมีขนาดเล็กและมีลิ้นปิดหูไม่ให้น้ำเข้าขณะว่ายน้ำ ห่างค่อนข้างสั้นเมื่อเทียบกับความยาวลำตัว มีพังผืดยืดระหว่างนิ้วคล้ายกับนิ้วเท้าของนากเล็กเล็บสั้น (*Amblonyx cinerea*)

มีความยาวลำตัวและหัว 70-80 เซนติเมตร ความยาวหาง 12-20 เซนติเมตร น้ำหนัก 3-5 กิโลกรัม

มีการกระจายพันธุ์อยู่ในพื้นที่ชุ่มน้ำของภาคใต้ของไทย, มาเลเซีย, เกาะสุมาตรา, เกาะชวาและเกาะบอร์เนียว

มีพฤติกรรมอาศัยและหากินตามลำพัง โดยล่าพวกสัตว์น้ำชนิดต่าง ๆ เช่น กุ้ง, หอย, ปู, ปลา และสัตว์เลี้ยงลูกด้วยนมขนาดเล็กที่อาศัยอยู่ใกล้แหล่งน้ำ เช่น หนู สามารถปรับตัวให้อาศัยแบะหากินอยู่ในน้ำได้ดีเช่นเดียวกับนาก มักอาศัยอยู่ในป่าพรุหรือพื้นที่ชุ่มน้ำอื่น ๆ ปีนต้นไม้ได้เก่ง บางครั้งพบว่าอาจปีนต้นไม้เพื่อกินผลไม้สุกได้

อ้างอิง
-------

1. ↑  Duckworth, J. W. Sebastian, T. Jennings, A. and Veron, G. (2008). "Cynogale bennettii". *IUCN Red List of Threatened Species. Version 2012.2*.`{{cite web}}`: CS1 maint: multiple names: authors list (ลิงก์)
2. ↑  ITIS.gov
3. ↑  หนังสือสัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร พ.ศ. 2543) โดย กองทุนสัตว์ป่าโลก ISBN 974-87081-5-2

คอมมอนส์ มีภาพและสื่อเกี่ยวกับ:  
***Cynogale bennettii***

แหล่งข้อมูลอื่น
---------------

 ข้อมูลที่เกี่ยวข้องกับ Cynogale bennettii ที่วิกิสปีชีส์
**อีเห็นเครือ** (อังกฤษ: Masked palm civet) สัตว์จำพวกชะมดและอีเห็นชนิดหนึ่ง มีชื่อวิทยาศาสตร์ว่า *Paguma larvata* จัดเป็นสัตว์ขนาดใหญ่ในสัตว์จำพวกนี้ ขนตามลำตัวสีน้ำตาลเข้ม ไม่มีจุดหรือลวดลายใด ๆ บริเวณท้องมีสีอ่อนกว่าส่วนหลัง หลังหูและหลังคอมีสีเข้ม ม่านตามีสีน้ำตาลแดง มีหนวดเป็นเส้นยาวบริเวณจมูกและแก้ม ตัวผู้มีขนาดใหญ่กว่าตัวเมียเล็กน้อย ตัวเมียมีเต้านม 2 คู่

ขนาดลำตัวและหัวยาว 50.8-76.2 เซนติเมตร ความยาวหาง 50.8-63.6 เซนติเมตร น้ำหนัก 3-5 กิโลกรัม

มีการกระจายพันธุ์ที่กว้างขวาง พบตั้งแต่ภาคเหนือของอินเดีย, ปากีสถาน, ตะวันออกของอัฟกานิสถาน, ตะวันออกของจีนรวมทั้งเกาะไต้หวัน, ไทย, ลาว, กัมพูชา, เวียดนาม, มาเลเซีย, เกาะสุมาตรา, เกาะบอร์เนียว, ตะวันตกของพม่า, สิกขิม, ภูฐาน, เนปาล มีชนิดย่อยทั้งหมด 4 ชนิด (ดูในตาราง)

สามารถปรับตัวให้อยู่ในสภาพแวดล้อมที่หลากหลายได้ ตั้งแต่ป่าเบญจพรรณ, ป่าดิบแล้ง ไปจนถึงชายป่าที่ติดกับพื้นที่ทำการเกษตรกรรม สามารถปีนต้นไม้ได้คล่องแคล่ว และจะใช้เวลาส่วนใหญ่บนต้นไม้ โดยจะกินทั้งพืชและสัตว์ แต่ในบางครั้งอาจมาหากินบนพื้นดินด้วย จากการศึกษาในเนปาลพบว่า มีการผสมพันธุ์กันในฤดูร้อน โดยในช่วงปลายฤดูฝนอีเห็นเครือตัวเมียจะสร้างรังในโพรงไม้ เพื่อใช้เลี้ยงดูลูกอ่อน ใช้เวลาตั้งท้องนาน 2 เดือน ออกลูกครั้งละ 2-4 ตัว

อีเห็นเครือถูกสันนิษฐานว่าเป็นสัตว์ที่เป็นต้นตอแพร่เชื้อของโรคซาร์สที่ระบาดในฮ่องกงและจีนแผ่นดินใหญ่ ในช่วงปี พ.ศ. 2546 เพราะชาวจีนนิยมกินเนื้ออีเห็นเครือและสัตว์ในตระกูลนี้[]

ถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

อ้างอิง
-------

1. ↑  สัตว์ป่าคุ้มครอง[*ลิงก์เสีย*]
2. ↑  "อีเห็นเครือ". คลังข้อมูลเก่าเก็บจากแหล่งเดิมเมื่อ 2009-03-08. สืบค้นเมื่อ 2009-03-14.

คอมมอนส์ มีภาพและสื่อเกี่ยวกับ:  
***Paradoxurus hermaphroditus***

แหล่งข้อมูลอื่น
---------------

 ข้อมูลที่เกี่ยวข้องกับ Paguma larvata ที่วิกิสปีชีส์
EA Sports F1 Series ที่มีมายาวนานถึง 5 ภาค ซึ่งเกี่ยวกับ Formula One ทั้งหมด ซึ่งเป็นเกมที่ได้รับการขายอย่างดีมาก
ระหว่างช่วง 2000 - 2003 จากนั้นหยุดการผลิตไป และกลับมาทำต่อในปี 2006 บนเครื่อง Console

เกมเพลย์
--------

เป็นกันทุกเกมที่ Formula One จำเป็นต้องมีระบบช่วยเหลือทั้ง ABS , Traction Control และอื่นๆอีกมากมาย ซึ่งพบเห็น
ในเกม Arcade ที่เป็นกันทุกเกม

F1 Challenge 1999-2002
----------------------

หลังจากเสียลิขสิทธิ์การทำเกม F1 ไปให้บริษัท Sony เพื่อทำ F1 2004 , 2005 , 2006 , Championship Edition , 2009 , Grand Prix
ต่อ และทางบริษัท ISI (Image Space Incoporation) ประกาศว่าจะวางตัวในปี 2003 ด้วยการออกเกม F1 ที่รวมสนาม , รถ จากปี 1999 - 2002
รวมถึง 4 ปี จุใจให้ผู้เล่นเลือกได้ตามใจชอบ และทำให้เหล่า Mod Maker ที่ทำรถดาวน์โหลดนั้น ได้ความคิดที่จะทำให้กับเครื่อง PC

ก่อนการวางขาย , ISI , พยายามและแก้ไขระบบสนาม , ตัวเกม , รถและเสียงรถ อย่างหนักจนสามารถขายมาได้ฮิตขนาดนี้
เมื่อปี 2004 แฟนๆเกมนี้ เรียกร้องหา Mod และทำให้ Mod แรกนั้นคลอดออกมา ซึ่งมีนามว่า F1 Crew Seven 1971-75 เป็นรถเสริมในช่วง
ฤดูกาล 1971 , 1972 , 1973 , 1974 , 1975 กว่า 122 คัน
และนั่น ทำให้ต้องมีสนามตามในฤดูกาลหรืออื่นๆตามมาให้โหลด

ดังนั้นทำให้สามารถแก้ไขไฟล์ของเกมได้ง่าย เพราะสามารถใช้เปิดด้วยโปรแกรมดั้งเดิมของวินโดวส์ได้
ซึ่งบางคนอาจจะนำ MOD ต่างๆมาประยุครวมกัน ทำให้กลายเป็นเกมที่ทำรถดาวน์โหลดได้ง่ายพอๆกับ NASCAR Racing 2003

รถเสริมและการแฮ็คเกม
--------------------

การสร้างรถเสริมในเกมนี้นั้น ทาง ISI ต้องการให้มันทำง่ายจึงให้ไฟล์พวกรถหรือสนามเปิดได้โดยใช้ Notepad
จนเมื่อหลังจาก Gran Turismo 4 Prologue / 3:A-Spec วางขายในปี (2003/2001 ตามลำดับ) ได้มีการออกรถเสริม
"2003 British Touring Car Championship" พร้อมกับรถเสริมของ MOD นี้ เป็น Italian Touring Car 1996
นอกจากนี้ยังมีรถเสริมจากคุณ RH (Ralph Hummerich) ทำออกมาเป็น F1 2003 - 2004 - 2005 ซึ่ง 2004 นั้นออกให้เกมอื่นอีกด้วย

และกลุ่ม MMG (ปี 2007) 

BFO (ปี 2008) 

CTDP - Cars & Tracks Development Project (1998 - 2001 - 2003 - 2004 - 2005 - 2006 - 1995 - 1994)

Seven Crew (1971-1975)

Turbo Mod (1980-1989)

Standalone Group (82-83-84-85-86-87-88-89)

Silver Mod (1990 - 1993 - 1997 - 1998)

RH Special (1999)

Racesimulations (Special League RS - 1991)

CTDP & Crashking (1994)

CTDP 1995

Crashking 1995

Crashking 1996

F1 Mania BFO (2006)

F1 Anatolian (2007)

F1 Mania (2008)

Unknown Name (2009)

และยังมีรถแบบอื่นๆทั้ง NASCAR , Lemans , Rally , Drift , GT , Formula 3 , GP2 , อื่นๆอีกมากมาย

เกมอื่นๆในซีรีส์
----------------

EA Sports F1 2000 วางขายปี 2000 บนเครื่อง Windows และ PS1

EA Sports F1 Championship Season 2000 วางขายปลายปี 2000 บน PC , PS1 , PS2 , Macintosh

EA Sports F1 2001 วางขายปลายปี 2001 บนเครื่อง PC , PS2 , XBOX

EA Sports F1 2002 วางขายช่วงกลางปี 2002 บนเครื่อง PC , PS2 , XBOX , Gamecube , Gameboy-Advance

F1 Challenge 99-02 วางขายกลางปี 2003 บนเครื่อง PC , และเป็นเกมเดียวกันกับ F1 Career Challenge บนเครื่อง PS2 , XBOX , Gamecube
**นิสิต เวทย์ศิริยานันท์** เป็นอดีตสมาชิกสภาผู้แทนราษฎรจังหวัดศรีสะเกษ อดีตรองหัวหน้าพรรคประชาธิปไตย ในปี พ.ศ. 2517

ประวัติ
-------

นิสิต เวทย์ศิริยานันท์ ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 โดยไม่สังกัดพรรคการเมืองใด ต่อมาได้ร่วมกับชุมพล มณีเนตร อดีต ส.ส.ฉะเชิงเทรา ก่อตั้งพรรคประชาธิปไตยขึ้น โดยนายนิสิต รับตำแหน่งรองหัวหน้าพรรค แต่ต่อมานายนิสิตได้ย้ายไปร่วมงานกับพรรคพลังประชาชน ของบุญคุ้ม จันทรศรีสุริยวงศ์ และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ในนามพรรคพลังประชาชน

นายนิสิต เคยประกอบธุรกิจรับเหมาก่อสร้าง โดยใช้ชื่อบริษัท ปโชตา จำกัด เมื่อปี พ.ศ. 2530 ต่อมาในปี พ.ศ. 2542 เขาถูกศาลพิพากษาให้ล้มละลาย และให้พ้นจากการล้มละลาย ในปี พ.ศ. 2547

เครื่องราชอิสริยาภรณ์
---------------------

* พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  นักการเมืองถิ่นจังหวัดศรีสะเกษ
2. ↑  ประกาศกระทรวงมหาดไทย เรื่อง การจัดตั้งพรรคการเมือง เก็บถาวร 2011-11-08 ที่ เวย์แบ็กแมชชีนราชกิจจานุเบกษา เล่ม 92 ตอนที่ 193 วันที่ 18 กันยายน 2517
3. ↑  ประกาศเจ้าพนักงานพิทักษ์ทรัพย์ เรื่อง คำพิพากษาให้ล้มละลาย
4. ↑  ประกาศเจ้าพนักงานพิทักษ์ทรัพย์ เรื่อง ปลดลูกหนี้จากล้มละลาย
5. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-06-22 ที่ เวย์แบ็กแมชชีน, เล่ม ๘๗ ตอนที่ ๑๒๒ ง ฉบับพิเศษ หน้า ๗๖๒, ๓๑ ธันวาคม ๒๕๑๓
**นิวไคลด์กัมมันตรังสี** (อังกฤษ: radionuclide) คืออะตอมที่มีนิวเคลียสที่ไม่เสถียร มีพลังงานสูงมากจนสามารถสร้างอนุภาคกัมมันตรังสีขึ้นใหม่ภายในนิวเคลียสหรือโดยผ่านการแปลงภายในก็ได้ ระหว่างกระบวนการนี้เราจะเรียกว่านิวไคลด์กัมมันตรังสีนั้นกำลังเกิดการสลายให้กัมมันตรังสี ซึ่งทำให้เกิดการเปล่งรังสีแกมมา และ/หรือ อนุภาคย่อยของอะตอม เช่น อนุภาคอัลฟาหรืออนุภาคบีตา การเปล่งรังสีเช่นนี้สามารถเกิดจากการแผ่รังสีจากการแตกตัวเป็นไอออนก็ได้ นิวไคลด์กัมมันตรังสีสามารถเกิดขึ้นเองตามธรรมชาติ หรือถูกสร้างขึ้นได้เช่นกัน

นักเคมีและนักฟิสิกส์มักเรียกนิวไคลด์กัมมันตรังสีว่า ไอโซโทปกัมมันตรังสี หรือ radioisotope ไอโซโทปกัมมันตรังสีที่มีครึ่งชีวิตที่เหมาะสมมีบทบาทสำคัญยิ่งในเทคโนโลยีหลายชนิด (เช่น การรักษาด้วยนิวเคลียร์ (nuclear medicine)) อย่างไรก็ดี นิวไคลด์กัมมันตรังสีอาจทำให้เกิดโทษมหันต์ต่อสุขภาพด้วยเช่นกัน

อ้างอิง
-------

1. ↑  R.H. Petrucci, W.S. Harwood and F.G. Herring, *General Chemistry* (8th ed. Prentice-Hall 2002), p.1025-26

แหล่งข้อมูลอื่น
---------------

* EPA – Radionuclides – EPA's Radiation Protection Program: Information.
* FDA – Radionuclides – FDA's Radiation Protection Program: Information.
* Interactive Chart of Nuclides เก็บถาวร 2018-10-10 ที่ เวย์แบ็กแมชชีน – A chart of all nuclides
* National Isotope Development Center – U.S. Government source of radionuclides – production, research, development, distribution, and information
* **The Live Chart of Nuclides – IAEA**
* Willey Online Library: Book Article
**อรรถพล สนิทวงศ์ชัย** (29 เมษายน พ.ศ. 2510 - 22 มิถุนายน พ.ศ. 2548) เป็นอดีตนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี 2 สมัย สังกัดพรรคไทยรักไทย และเป็นบุตรชายของ เฉลิมพล สนิทวงศ์ชัย อดีตรองประธานสภาผู้แทนราษฎร

ประวัติ
-------

อรรถพล สนิทวงศ์ชัย เป็นบุตรชายของเฉลิมพล สนิทวงศ์ชัย อดีตรองประธานสภาผู้แทนราษฎร กับ บังอร สนิทวงศ์ชัย และเป็นน้องชายของ ธิรดา สนิทวงศ์ชัย

อรรถพล สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยเกริก

อรรถพล เสียชีวิตจากการพลัดตกอาคารคอนโดมีเนียม ชั้น 10 เมื่อวันที่ 22 มิถุนายน พ.ศ. 2548 ขณะพักอาศัยกับนางสาววาสนา สุนีย์ แฟนสาว ซึ่งเสียชีวิตจากการกระโดดตึกในห้องเดียวกันในวันต่อมา

การทำงาน
--------

อรรถพล สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานีร่วมกับบิดา ในฐานะทายาททางการเมือง ในครั้งนั้นนายอรรถพล ลงสมัครรับเลือกตั้งในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งเป็น ส.ส.สมัยแรก แต่บิดากลับไม่ได้รับเลือกตั้งและหันเหไปทำงานการเมืองท้องถิ่นโดยเป็นนายกองค์การบริหารส่วนจังหวัดอุดรธานี ในการเลือกตั้ง พ.ศ. 2547 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครเป็นครั้งที่ 2 และได้รับเลือกตั้งเป็น ส.ส.อีกสมัย แต่หลังจากนั้นอีกเพียงไม่กี่เดือน เขาก็เสียชีวิตจากการพลัดตกจากอาคารชั้น 10

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  ว่าที่ ส.ส.เพื่อไทย แห่รดศพ "เฉลิมพล สนิทวงศ์"
2. ↑  ทำเนียบสมาชิกสภาผู้แทนราษฎร พ.ศ. 2548. สำนักงานเลขารัฐสภา. 2548
3. ↑  "อรรถพล สนิทวงศ์ชัย" ส.ส.ทรท.ตกตึกเสียชีวิตปริศนา?
4. ↑  ปิดฉากเส้นทางรัก!! ส.ส.อรรถพล-ติ๊ก ทางคู่ขนานที่ไม่มีวันบรรจบ
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๓๘, ๒๖ พฤศจิกายน ๒๕๔๗
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย[*ลิงก์เสีย*], เล่ม ๑๑๙ ตอนที่ ๒๑ ข หน้า ๖๖, ๔ ธันวาคม ๒๕๔๕
ฮุลดริช ซวิงลี
**ฮุลดริช ซวิงลี** (Huldrych Zwingli; 1 มกราคม ค.ศ. 1484 — 11 ตุลาคม ค.ศ. 1531) หรือ **อุลริช ซวิงลี** (Ulrich Zwingli) เป็นศิษยาภิบาลและนักเทววิทยาศาสนาคริสต์ชาวสวิส ผู้นำในการปฏิรูปศาสนาฝ่ายโปรเตสแตนต์ในสวิตเซอร์แลนด์

ประวัติ
-------

ฮุลดริช ซวิงลี เกิดในครอบครัวชาวนาที่เมืองวิลท์เฮาส์ ทางตะวันออกเฉียงเหนือของสมาพันธรัฐสวิสเก่า (ปัจจุบันคือประเทศสวิตเซอร์แลนด์) โดยเป็นบุตรคนที่ 3 จากจำนวนพี่น้อง 9 คน หลังเรียนจบจากมหาวิทยาลัยเวียนนาและมหาวิทยาลัยบาเซิล ซวิงลีก็บวชเป็นศิษยาภิบาล และย้ายไปอยู่ที่เมืองไอน์ซีเดิลน์ ที่นั่นเองที่เขาเริ่มได้รับอิทธิพลทางความคิดจากงานเขียนของอีราสมุส

ต่อมา ซวิงลีก็ย้ายไปดำรงตำแหน่งศิษยาภิบาลประจำโบสถ์กรอสมึนสเตอร์ในซูริก และเริ่มเผยแพร่แนวคิดในการปฏิรูปศาสนา เปิดโปงการทุจริตในหมู่บาทหลวง ลบล้างความเชื่อที่ว่าพิธีล้างบาปและพิธีศีลมหาสนิทเป็นศีลศักดิ์สิทธิ์ ทำให้ประชาชนจำนวนมากหันมาสนับสนุนเขา แต่ซวิงลีก็ถูกชาวโรมันคาทอลิกเช่นกัน ในช่วงเวลานั้นเอง ซวิงลีได้พบปะกับมาร์ติน ลูเทอร์ ซึ่งเป็นผู้นำการปฏิรูปศาสนาอีกท่านหนึ่ง

ความขัดแย้งของทั้งสองกลุ่มทวีความรุนแรงขึ้นเรื่อย ๆ จนในที่สุด กลุ่มนักรบคาทอลิกก็ปะทะกับกลุ่มนักรบโปรเตสแตนต์ในสงครามคัพเพิลครั้งที่สอง ซวิงลีเสียชีวิตในสนามรบ และร่างของเขาถูกกลุ่มนักรบคาทอลิกนำไปเผาในฐานะบุคคลนอกรีต

ดูเพิ่ม
-------

* โปรเตสแตนต์
* การปฏิรูปศาสนาฝ่ายโปรเตสแตนต์
* ยัน ฮุส
* ฌ็อง กาลแว็ง

อ้างอิง
-------

1. ↑  การออกเสียง Ulrich Huldrych Zwingli
2. ↑  How to Pronounce Zwingli
3. ↑  How to Pronounce Ulrich Zwingli
4. ↑  Colloquy of Marburg
5. ↑  The battle of Kappel 1531, and a brother clash

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ฮุลดริช ซวิงลี
**ไอบีเรีย เที่ยวบินที่ 1456**เป็นอุบัติเหตุที่เกิดขึ้นกับสายการบินไอบีเรีย เมื่อวันที่ 7 กุมภาพันธ์ พ.ศ. 2544 เดินทางจาก บาร์เซโลนา ไปยัง บิลบาว ด้วยเครื่องบินรุ่นแอร์บัสเอ320-214

เหตุการณ์
---------

เที่ยวบินนี้เป็นเที่ยวบินในเวลากลางคืนจากบาร์เซโลนาสู่บิลบาว นักบินหันเครื่องไปที่รันเวย์ 30 เพื่อทำการลงจอด ในระหว่างที่นักบินเตรียมระบบการลงจอดในครั้งสุดท้าย เครื่องบินเกิดเหตุวุ่นวายอย่างหนักที่ความสูง 2,000 ฟุต กับลมกระโชกถึง 65 ไมล์ต่อชั่วโมง เครื่องบินพบกระแสลมเฉือน 1.25G 
เกิดปัญหา และมีลมกระโชกแรงที่ 70 ฟุต เมื่อใกล้ถึงพื้นดินมีเสียงเตือนดังขึ้นในห้องนักบิน กัปตันขออนุญาตหอควบคุมการบินในการทำ Go-Around ในขณะที่นักบินกำลังดึงคันโยกเร่งความเร็วให้เครื่องบินขึ้น จากรายงานนักบินใช้ปุ่มควบคุมโดยที่ไม่ได้เรียงความสำคัญของการกดปุ่ม การรวมตัวกันของลมไดนามิคกับการกระทำของนักบินสามารถสสร้างสถานการณ์ที่เรียกระบบป้องกันอัลฟาของเครื่องบินออกมาใช้ได้ นักบินใช้พลังงานในการเคลื่อนที่เพื่อจะทำ มากพอที่จะบินขึ้นเพื่อทำ Go-Around นักบินทั้ง 2 คนจึงตัดสินใจดึงคันโยกเร่งความเร็วให้เครื่องบินขึ้น หอควบคุมการบินสั่งให้นักบินเก็บล้อ 
ในการ Go-Around นักบินเกิดหลงทางและทำให้เครื่องบินดิ่งลงสู่พื้นด้วยความสูงประมาณ 1,200 ฟุตต่อนาที ล้อหน้าหักและเครื่องบินไถลประมาณ 3,280 ฟุตก่อนที่จะถึงรันเวย์

สาเหตุของอุบัติเหตุ
-------------------

สาเหตุ สาเหตุของอุบัติเหตุที่เกิดขึ้นก็คือการเปิดใช้งานมุมของระบบการป้องกันการโจมตีที่ภายใต้การรวมกันโดยเฉพาะอย่างยิ่งของลมแนวตั้งและลมเฉือนและการดำเนินการพร้อมกันของนักบินที่ควบคุมเครื่องบินอยู่ ไม่มีพิจารณาในการออกแบบป้องกันไม่ให้เครื่องบินวูบวาบในระหว่างการลงจอด

เครื่องบิน
----------

เครื่องบินรุ่นที่เกิดอุบัตเหตุคือเครื่องบินรุ่นแอร์บัส เอ320-214 เป็นเครื่องบินลำที่ 1,278 ของการผลิต ทำการบินครั้งแรกเมื่อวันที่ 28 มิถุนายน

อ้างอิง
-------

*
**กุหลาบลอเรนเซีย** หรือ **ช้างลอเรนเซีย** (ชื่อวิทยาศาสตร์: *Aerides lawrenceae*) เป็นกล้วยไม้ชนิดหนึ่ง ที่อยู่ในสกุลกุหลาบ

เป็นกล้วยไม้ที่มีถิ่นกำเนิดในหมู่เกาะฟิลิปปิน มีถิ่นที่อยู่เดียวกับแวนด้า แซนเดอเรียน่า (*Euanthe sanderiana*) โดยที่ โรเบลิน เป็นผู้สำรวจพบกล้วยไม้กุหลาบชนิดนี้ ได้ตั้งชื่อเป็นเกียรติแก่ เลดี้ลอเรนซ์ ภรรยาของนายกสมาคมพืชกรรมแห่งประเทศอังกฤษ

ลักษณะของกุหลาบลอเรนเซีย มีความคล้ายคลึงกันกับกุหลาบกระเป๋าปิด (*A. odoratum*) ซึ่งเป็นกล้วยไม้สกุลเดียวกันที่พบทางภาคใต้ของประเทศไทยมาก แต่มีความแตกต่าง คือ ต้นและใบใหญ่กว่าเล็กน้อย ดอกมีขนาดใหญ่กว่าอย่างสังเกตได้ชัดเจน เดือยดอกของกุหลาบลอเรนเซียค่อนข้างเหยียดลง ไม่โค้งงอมา ปลายแผ่นปากมีริมซึ่งมีลักษณะเป็นฟันเล็กละเอียดเห็นได้ชัด นอกจากนั้นยังมีกลีบยาวอีกด้วย ถุงที่โคนเดือยดอกของกุหลาบลอเรนเซียนั้นใหญ่ของกุหลาบกระเป๋าปิดเกือบเท่าตัว นอกจากนั้นกุหลาบกระเป๋าปิดยังมีกลิ่นแรงกว่าอย่างสังเกตได้ชัดเจน อีกทั้งการออกดอก กุหลาบลอเรนเซียก็ยังมีการออกดอกที่ล่าช้ากว่าถึง 3 เดือน โดยจะออกดอกในช่วงกลางปี ราวเดือนสิงหาคม-กันยายน

สำหรับในประเทศไทยแล้ว กุหลาบลอเรนเซียมีการนำเข้ามาปลูกกันเป็นเวลานานกว่า 30 ปีมาแล้ว โดยผสมข้ามสกุลกับกล้วยไม้สกุลแวนด้า หรือสกุลช้าง จนเกิดเป็นความหลากหลายทางสายพันธุ์ต่าง ๆ อาทิ *A. l.* var.*amesiana* ซึ่งมีช่อดอกยาวและดอกมีสีเหลืองส้ม ปลายกลีบมีแต้มสีม่วง และ *A. l.* var.*sanderana* มีช่อดอกยาวถึง 50 เซนติเมตร ปากมีสีอมเหลือง ส่วนกลีบมีสีขาวครีม และมีแต้มสีม่วงแดงที่ปลายกลีบทุกกลีบ

สำหรับสถานภาพในธรรมชาติของกุหลาบลอเรนเซียในปัจจุบันนั้น ใกล้สูญพันธุ์เนื่องจากถิ่นที่อยู่ซึ่งเป็นป่าดิบชื้นนั้นถูกคุกคามและมีการปรับแก้มากเกินไป

อ้างอิง
-------

1. 1 2  Agoo, E.M.G.; Cootes, J.; Golamco, A.; Jr.; de Vogel, E.F.; Tiu, D. (2004). "*Aerides lawrenciae*". *IUCN Red List of Threatened Species*. **2004**: e.T46292A11042653. doi:10.2305/IUCN.UK.2004.RLTS.T46292A11042653.en. สืบค้นเมื่อ 15 November 2021.
2. ↑  Kew World Checklist of Selected Plant Families
3. ↑  หนังสือ หอมกลิ่นกล้วยไม้ โดย ระพี สาคริก: พฤศจิกายน พ.ศ. 2545 สำนักพิมพ์เนชั่นบุ๊คส์ ISBN 974-9548-69-8
4. ↑  รายการเพื่อนเกษตร ทางช่อง 7 วันจันทร์ที่ 28 มีนาคม พ.ศ. 2554

คอมมอนส์ มีภาพและสื่อเกี่ยวกับ:  
**กุหลาบลอเรนเซีย**
**อีเห็นข้างลาย** หรือ **อีเห็นธรรมดา** หรือ **มูสังหอม** ในภาษาใต้ (อังกฤษ: Asian palm civet; ชื่อวิทยาศาสตร์: *Paradoxurus hermaphroditus*) เป็นอีเห็นขนาดเล็ก สีขนตามลำตัวเป็นสีเทาเข้มจนเกือบดำ ยกเว้นบริเวณรอบจมูก หู ขา และปลายหางมีสีดำมีลายสีขาวพาดขวางบริเวณหน้าผาก หลังมีจุดเล็ก ๆ สีดำเรียงตัวเป็นแนวยาว 3 เส้น จากไหล่ถึงโคนหาง หางมีความยาวพอ ๆ กับลำตัว ขนปลายหางบางตัวอาจมีสีขาว มีต่อมน้ำมันและจะส่งกลิ่นออกมาเมื่อเวลาตกใจ ซึ่งต่อมน้ำมันนี้จะแตกต่างจากชะมดหรืออีเห็นชนิดอื่น ๆ ตัวเมียมีเต้านม 3 คู่

มีความยาวลำตัวและหัว 43–71 เซนติเมตร ความยาวหาง 40.6–66 เซนติเมตร น้ำหนัก 2–5 กิโลกรัม

อีเห็นข้างลายมีการกระจายพันธุ์ที่กว้างขวางมาก โดยพบตั้งแต่รัฐชัมมูและกัศมีร์ และภาคใต้ของอินเดีย, ศรีลังกา, เนปาล, รัฐสิกขิม, ภูฏาน, พม่า, ไทย, ลาว, กัมพูชา, เวียดนาม, มาเลเซีย, สิงคโปร์, ฟิลิปปินส์, เกาะสุมาตรา, เกาะชวา, เกาะบอร์เนียว, เกาะซูลาเวซี และหมู่เกาะซุนดาน้อย และมีชนิดย่อยมากถึง 30 ชนิด (ดูในตาราง)

มีพฤติกรรมมักอาศัยและหากินตามลำพัง สามารถปรับตัวให้อยู่ในสภาพแวดล้อมที่หลากหลายได้ ตั้งแต่ ป่าดิบชื้น, ป่าดิบแล้ง ไปจนถึงชายป่าที่ใกล้กับพื้นที่เกษตรกรรมของมนุษย์ กินอาหารได้ทั้งพืชและสัตว์ เช่น สัตว์ขนาดเล็กจำพวกแมลง และน้ำหวานของเกสรดอกไม้ ออกหากินในเวลากลางคืน นอนหลับในเวลากลางวัน ใช้เวลาส่วนมากตามพื้นดินและจะใช้เวลาน้อยมากอยู่บนต้นไม้ ออกลูกครั้งละ 2–4 ตัว โดยจะเลี้ยงลูกอ่อนไว้ตามโพรงไม้หรือโพรงหิน

อีเห็นข้างลายไม่ได้ถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2546  ปัจจุบันทางสวนสัตว์เชียงใหม่ได้มีโครงการในการเพาะเลี้ยงอีเห็นข้างลาย เพื่อผลิต "กาแฟขี้ชะมด" ซึ่งเป็นกาแฟที่ได้จากมูลของอีเห็นข้างลาย มีราคาซื้อขายที่สูงมาก และในการเพาะเลี้ยงเพื่อใช้ประโยชน์ในการนี้ที่จังหวัดตรังโดยเอกชนด้วย

อ้างอิง
-------

1. ↑  Duckworth, J.W.; Timmins, R.J.; Choudhury, A.; Chutipong, W.; Willcox, D.H.A.; Mudappa, D.; Rahman, H.; Widmann, P.; Wilting, A. & Xu, W. (2016). "*Paradoxurus hermaphroditus*". *IUCN Red List of Threatened Species*. **2016**: e.T41693A45217835.
2. 1 2  หน้า 27, *อะเมซซิง..."กาแฟขี้ชะมดตรัง"* โดย มนตรี สังขาว. **ไทยรัฐ**ปีที่ 69 ฉบับที่ 21911: วันพุธที่ 17 มกราคม พ.ศ. 2560 ขึ้น 1 ค่ำ เดือน 3 ปีระกา
3. ↑  "อีเห็นข้างลาย". คลังข้อมูลเก่าเก็บจากแหล่งเดิมเมื่อ 2016-04-04. สืบค้นเมื่อ 2009-03-13.
4. ↑  บัญชีรายชื่อสัตว์ป่าคุ้มครอง 2546
5. ↑  "ตระเวนข่าว: ข่าววันใหม่". ช่อง 3. 29 November 2014. สืบค้นเมื่อ 29 November 2014.[*ลิงก์เสีย*]

คอมมอนส์ มีภาพและสื่อเกี่ยวกับ:  
***Paradoxurus hermaphroditus***

แหล่งข้อมูลอื่น
---------------

 ข้อมูลที่เกี่ยวข้องกับ Paradoxurus hermaphroditus ที่วิกิสปีชีส์
Motor vehicle

**ฮุนได ทีบูรอน** (อังกฤษ: Hyundai Tiburon) เป็นรถสปอร์ตขนาดเล็ก (Sport Compact) รุ่นที่ 2 ของฮุนไดต่อจากฮุนได สคูป (อังกฤษ: Hyundai Scoupe) เริ่มผลิตเมื่อปี พ.ศ. 2539 และเลิกผลิตเมื่อปี พ.ศ. 2551 โดยมีฮุนได เวลอสเตอร์ (อังกฤษ: Hyundai Veloster) มาทดแทน คำว่า **Tiburon** มาจากภาษาสเปนที่แปลว่า **ฉลาม** นอกจากนี้ ทีบูรอนยังมีการใช้ชื่ออื่น เช่น Tuscani Turbulence Coupe เป็นต้น

รุ่นที่ 1 (พ.ศ. 2539-2544)
--------------------------

ฮุนได ทีบูรอน รุ่นที่ 1
ฮุนได ทีบูรอน รุ่นที่ 1 เริ่มผลิตเมื่อปี พ.ศ. 2539 รหัสประจำตัวรถคือ RD แต่เมื่อมีการไมเนอร์เชนจ์แล้วเมื่อปี พ.ศ. 2542 ได้มีการเปลี่ยนรหัสใหม่คือ RD2 พร้อมกับเติมคำว่า Turbulence ที่ด้านหลังชื่อทีบูรอน ใช้ชิ้นส่วนร่วมกับฮุนได เอลันตร้า รถขนาดเล็กของฮุนไดในสมัยนั้น เครื่องยนต์ของทีบูรอนเป็นเครื่องยนต์ 1.6 ,1.8 และ 2.0 ลิตรของฮุนได ตระกูล Beta และใช้เกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเกาหลีใต้ ในเมืองอุลซัน ซึ่งเป็นโรงงานขนาดใหญ่ที่สุดของฮุนได

ในประเทศไทย United Auto Sales Thailand ซึ่งเป็นผู้นำเข้ารถยนต์ฮุนไดอย่างเป็นทางการในสมัยนั้น ได้นำทีบูรอนมาเปิดตัวในประเทศไทยเมื่อปี พ.ศ. 2539 โดยใช้ชื่อทีบูรอนเหมือนในต่างประเทศ และได้รับความนิยมมากขึ้นจากเดิมพอสมควร ด้วยรูปทรงที่สวยดุจปลาฉลาม มีเครื่องยนต์แบบ 4 สูบ DOHC 16 วาล์ว 1,975 ซีซี หัวฉีด ECFI Direct Ignition System 138 แรงม้าที่ 6,000 รอบต่อนาที แรงบิด 18.4 กก.-ม.ที่ 4,800 รอบต่อนาที มีทั้งเกียร์ธรรมดา 5 สปีด และเกียร์อัตโนมัติ 4 สปีด เป็นรุ่นก่อน Minorchange และลากขายมาเรื่อยๆ จนรุ่น Minorchange ได้ถูกสั่งนำเข้ามาจำหน่ายในจำนวนไม่มากนัก เพราะอยู่ในช่วงปลายสัญญาการทำตลาดของ UAS จนกระทั่ง UAS ได้หมดสัญญาการทำตลาดรถยนต์ฮุนไดเมื่อปี พ.ศ. 2545

รุ่นที่ 2 (พ.ศ. 2545-2551)
--------------------------

ฮุนได ทีบูรอน รุ่นที่ 2 (ฮุนได คูเป้/ทุสแคนี)
ฮุนได ทีบูรอน รุ่นที่ 2 ปรับปรุงครั้งแรก (ฮุนได คูเป้/ทุสแคนี; GK F/L)
ฮุนได ทีบูรอน รุ่นที่ 2 ปรับปรุงครั้งครั้งที่ 2 (ฮุนได คูเป้/ทุสแคนี; GK F/L2)
ฮุนได ทีบูรอน รุ่นที่ 2 เริ่มผลิตเมื่อปี พ.ศ. 2544 และเริ่มทำตลาดเมื่อปี พ.ศ. 2545 รหัสประจำตัวรถคือ GK ใช้ชิ้นส่วนร่วมกับรถรุ่นอื่นๆ ของฮุนไดและเกีย โดยฮุนไดจะเป็นรุ่น Elantra Matrix (Lavita) และ Tucson และเกียรุ่น Spectra (Cerato) และ Sportage เครื่องยนต์จะเป็นเครื่องยนต์ 1.6 ,2.0 และ 2.7 ลิตร เป็น V6 ในรุ่น 2.7 ลิตร เครื่องยนต์ทั้งหมดพัฒนาเองโดยฮุนได ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด ของ Mitsubishi INVECS 2 มีฐานการประกอบที่ประเทศเกาหลีใต้และตุรกี มีการไมเนอร์เชนจ์แล้ว 2 ครั้ง โดยรุ่นที่เข้ามาขายในไทยจะเป็นรุ่นที่ไมเนอร์เชนจ์ครั้งที่ 2 มีการประกอบที่โรงงานธนบุรีประกอบรถยนต์ จังหวัดสมุทรปราการ ประเทศไทย จ้าวเดียวกับ Mercedes-Benz โดยเปิดตัวเมื่อปี พ.ศ. 2550 พร้อมกับการแนะนำรถยนต์ Hyundai อีกครั้งในปีเดียวกัน และเข้ามาพร้อมกับรุ่น Sonata Santa Fe และ H-1 โดยขายออกไปได้ไม่มากนัก ไม่กี่สิบคันเท่านั้น และเพิ่งจะเลิกขายไปได้ไม่นานนัก
**อีเห็นลายเสือโคร่ง** หรือ **อีเห็นลายพาด** (อังกฤษ: Banded palm civet) สัตว์เลี้ยงลูกด้วยนมชนิดหนึ่งในอันดับสัตว์กินเนื้อ มีชื่อวิทยาศาสตร์ว่า *Hemigalus derbyanus* มีรูปร่างหน้าตาเหมือนสัตว์จำพวกอีเห็นหรือชะมดทั่วไป แต่มีหน้ายาวและมีรูปร่างเพรียวบางกว่า ขนตามลำตัวสีน้ำตาลอ่อน มีลักษณะเด่น คือ มีแถบสีดำ 7-8 แถบพาดขวางลำตัว โดยแถบดังกล่าวมีรูปทรงเป็นสามเหลี่ยมยาว ๆ และมีแถบสีดำพาดยาวผ่านใบหน้าและหน้าผาก 2 เส้น ด้านล่างของลำตัวและขามีสีอ่อนกว่าบริเวณหลัง มีหูยาวและมีประสิทธิภาพในการฟังเสียงที่สูง ตามีขนาดใหญ่ ส่วนโคนหางจะมีแถบสีดำเป็นปล้อง ๆ มีต้อมกลิ่นขนาดเล็ก สามารถหดเล็บเก็บได้เหมือนพวกแมว

มีความยาวลำตัวและหัว 45-50 เซนติเมตร ความยาวหาง 25-32.5 เซนติเมตร น้ำหนัก 1-3 กิโลกรัม

มีการกระจายพันธุ์ตั้งแต่ภาคใต้ของพม่า ภาคตะวันตกและภาคใต้ของไทย, มาเลเซีย, เกาะสุมาตราและเกาะบอร์เนียว

มักอาศัยอยู่ในป่าดิบชื้นใกล้แหล่งน้ำ มักอาศัยและออกหากินตามลำพัง นอกจากในฤดูผสมพันธุ์ หรือ มีลูกอ่อนที่อาจพบว่ามีอยู่ด้วยกัน 2 หรือ 3 ตัว ออกหากินในเวลากลางคืน มีลิ้นที่สากเหมือนพวกแมว กินสัตว์ขนาดเล็กจำพวกแมลง, ไส้เดือน, มด, แมงมุม, สัตว์น้ำขนาดเล็ก หอยทาก รวมทั้งพืช อย่าง ผลไม้เป็นต้น ปัจจุบัน การศึกษานิเวศวิทยาของอีเห็นลายเสือโคร่งนั้นยังมีอยู่น้อยมาก เนื่องจากเป็นสัตว์ที่พบเห็นตัวได้ยาก

เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535

ดูเพิ่ม
-------

* อีเห็นลายเสือโคร่งอินโดจีน


คอมมอนส์ มีภาพและสื่อเกี่ยวกับ:  
**อีเห็นลายเสือโคร่ง**

อ้างอิง
-------

1. ↑  จาก IUCN (อังกฤษ)
2. ↑  หนังสือสัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร พ.ศ. 2543) โดย กองทุนสัตว์ป่าโลก ISBN 974-87081-5-2
**EF Education First** (ชื่อย่อว่า EF) เป็นองค์กรนานาชาติที่เชี่ยวชาญเรื่องการฝึกอบรมภาษา การท่องเที่ยวเพื่อการศึกษา หลักสูตรการศึกษาเชิงวิชาการและการแลกเปลี่ยนวัฒนธรรม EF ก่อตั้งขึ้นโดยเบอร์ทิล ฮัลท์เมื่อปีพ.ศ. 2508 ที่เมืองลุนด์ ซึ่งเป็นเมืองมหาวิทยาลัยเก่าแก่ของประเทศสวีเดน ภายใต้ชื่อ Europeiska Ferieskolan (โรงเรียนสำหรับวันหยุดยุโรป) ปัจจุบัน EF บริหารงานโดยตระกูลฮัลท์และมีสำนักงานใหญ่อยู่ที่เมืองลูเซิร์น ประเทศสวิสเซอร์แลนด์

EF ถือเป็นองค์กรเอกชนด้านการศึกษาขนาดใหญ่ที่สุดในโลกที่มีโรงเรียนในเครือกว่า 400 โรงเรียน และมีเจ้าหน้าที่ถึง 34,000 คนที่ทำงานให้กับองค์กรในภาคธุรกิจและหน่วยงานไม่แสวงผลกำไรทั้ง 16 แห่งใน 50 ประเทศทั่วโลก 

EF ได้รับเกียรติให้เป็นผู้จัดอบรมด้านภาษาในการแข่งขันกีฬาโอลิมปิค 2008 ที่ปักกิ่งและการแข่งขันกีฬาโอลิมปิคฤดูหนาว 2014 ที่โซชีอย่างเป็นทางการ โดยเจ้าหน้าที่โอลิมปิค อาสาสมัครและเจ้าหน้าที่ฝ่ายการท่องเที่ยวจำนวน 70,000 คนกำลังเข้ารับการฝึกอบรมหลักสูตรภาษาอังกฤษผ่านระบบการเรียนรู้ออนไลน์ของ EF เพื่อเตรียมความพร้อมสำหรับการแข่งขันกีฬาที่จะมีขึ้นในปี 2014 นี้

EF English First เป็นหน่วยงานย่อยของ EF Education First ที่ดูแลเรื่องการจัดฝึกอบรมภาษาอังกฤษ (ELT) สำหรับเด็กและผู้ใหญ่ในประเทศจีน อินโดนีเซียและรัสเซีย

Hult International Business School เป็นกิจการในเครือของ EF ที่ได้รับการตั้งชื่อตามเบอร์ทิล ฮัลท์ผู้ก่อตั้ง โรงเรียนธุรกิจระหว่างประเทศ Hult เปิดสอนทั้งในหลักสูตร MBA หลักสูตร MBA สำหรับผู้บริหาร หลักสูตรปริญญาตรีและหลักสูตรปริญญาโทในจุดหมายปลายทาง 7 แห่งทั่วโลก ตั้งแต่บอสตัน ซานฟรานซิสโก ลอนดอน ดูไบ เซี่ยงไฮ้ นิวยอร์กจนถึงเซาเปาโล นอกจากนี้ Hult ยังเป็นสปอนเซอร์รางวัล Hult Prize (หรือที่รู้จักกันในชื่อ Hult Global Case Challenge ก่อนหน้านี้) ซึ่งมีวัตถุประสงค์เพื่อกระตุ้นให้บัณฑิตรุ่นใหม่จากโรงเรียนธุรกิจร่วมเป็นส่วนหนึ่งในการขับเคลื่อนประเด็นสังคมผ่านการเป็นผู้ประกอบการ 

คัลเจอรัล แคร์ ออแพร์หรือโครงการแลกเปลี่ยนวัฒนธรรมผ่านการเลี้ยงเด็กก็เป็นอีกโครงการหนึ่งของ EF โดย EF มีความเชี่ยวชาญด้านการสรรหาออแพร์จากต่างประเทศเพื่อทำงานให้กับครอบครัวในประเทศสหรัฐอเมริกา อีกทั้งยังเป็นหนึ่งใน 14 สปอนเซอร์ที่ได้รับการแต่งตั้งสำหรับการยื่นขอวีซ่าออแพร์ US J-1 ด้วย

นอกจากนี้ EF Education First ยังได้จัดทำ EF English Proficiency Index (EF EPI) ซึ่งเป็นการจัดอันดับประเทศจากความสามารถด้านการใช้ภาษาอังกฤษ รายงานล่าสุดได้รับการตีพิมพ์เผยแพร่เมื่อเดือนตุลาคม พ.ศ. 2555

แหล่งข้อมูลอื่น
---------------

* EF corporate website
***ดีมอนฟรอนต์*** (อังกฤษ: *Demon Front*; จีน: 魔域戰線; พินอิน: *Móyù Zhànxiàn*) เป็นเกมอาร์เคดแนวรันแอนด์กันเลื่อนด้านข้างที่ได้รับการเปิดตัวใน ค.ศ. 2002 โดยอินเตอร์เนชันแนลเกมส์ซิสเตม โดยเกมนี้มีคุณสมบัติหลายอย่างแบบเดียวกับซีรีส์*เมทัลสลัก*

รูปแบบการเล่น
-------------

เกมนี้รูปแบบการเล่นคล้ายกับ*เมทัลสลัก*และเกมรันแอนด์กันอื่น ๆ แต่ขาดยานพาหนะที่เป็นองค์ประกอบของ*เมทัลสลัก*

อย่างไรก็ตาม เกมนี้ยังมีคุณสมบัติพิเศษบางอย่าง โดยตัวละครแต่ละตัวในสี่ตัวจะนำสัตว์เลี้ยงมาด้วย ซึ่งสามารถส่งไปโจมตีศัตรูหรือใช้เป็นโล่ป้องกันได้ เกมนี้มีสามปุ่ม ได้แก่: ยิง, กระโดด และโล่ ซึ่งการกดปุ่มยิงค้างไว้นั้นเพื่อชาร์จสัตว์เลี้ยงของผู้เล่น และเมื่อปล่อยสัตว์เลี้ยงจะทำการโจมตีทำลายล้างอย่างต่อเนื่องเป็นเวลาสองสามวินาที ส่วนปุ่มโล่จะแปลงสัตว์เลี้ยงเป็นโล่ถาวร - จนกว่าผู้เล่นจะกดปุ่มอีกครั้งหรือได้รับความเสียหายมากพอที่จะหายไป ทั้งนี้ การโจมตีระยะประชิดและการโจมตีด้วยสัตว์เลี้ยงจะปล่อยหัวใจซึ่งช่วยเพิ่มพลังป้องกัน

ตัวละครของผู้เล่นประกอบด้วยเจก และซารา ซึ่งเป็นมนุษย์ธรรมดาสองคนจากโลก, ดร. เจ ซึ่งเป็นนักวิทยาศาสตร์ และมายา ซึ่งเป็นวานร โดยตัวละครทั้งหมดส่วนใหญ่เล่นได้เหมือนกัน

แหล่งข้อมูลอื่น
---------------

* Official Site เก็บถาวร 2010-03-10 ที่ เวย์แบ็กแมชชีน
* NFC World Info and Screenshots
* IGN-PSM Videos, Screenshots and Artwork
ในวิชาสถิติว่าด้วยการทดสอบสมมติฐาน **ค่า *p*** (อังกฤษ: *p*-value) หรือ**ค่าความน่าจะเป็น** (อังกฤษ: probability value) คือสัดส่วนของความน่าจะเป็น ที่ข้อสรุปหนึ่งทางสถิติ (เช่นความแตกต่างระหว่างมัชฌิมของตัวอย่างสองกลุ่ม) จะมีค่าเท่ากันหรือมากกว่าค่าจากการสังเกต (observed value) ในกรณีที่สมมติฐานว่างเป็นจริง ค่า *p* มักถูกใช้เพื่อทดสอบสมมติฐานทางสถิติในงานวิจัยสาขาต่าง ๆ เช่น ฟิสิกส์, เศรษฐศาสตร์, การเงิน, รัฐศาสตร์, จิตวิทยา, ชีววิทยา, อาชญาวิทยา และสังคมวิทยา การใช้ค่า *p* อย่างผิด ๆ เป็นประเด็นหนึ่งที่เป็นที่ถกเถียง

แนวคิดพื้นฐาน
-------------

การใช้ค่า *p* ในบริบทของการพิสูจน์สมมติฐานนั้น ใช้เพื่อทดสอบสมมติฐานว่าง เพื่อหาว่าหลักฐานหนึ่ง ๆ มีนัยสำคัญทางสถิติมากน้อยเพียงใด ซึ่งการใช้สมมติฐานว่างนี้เป็นการประยุกต์แนวคิดพิสูจน์ด้วยหลักการแบบ reductio ad absurdum มาใช้ในทางสถิติ หรือกล่าวอีกอย่างหนึ่งก็คือ คำอ้างหนึ่ง ๆ จะเป็นที่น่าเชื่อถือ ถ้าคำอ้างที่ค้านคำอ้างนั้น ไม่น่าเป็นไปได้

ดังนั้นสมมติฐานหรือคำอ้างค้านในที่นี้ก็คือสมมติฐานว่าง ซึ่งเป็นสมมติฐานที่ต้องนิยามให้ชัดเจนในการพิสูจน์ ผลการวิจัยหนึ่ง ๆ จะมีนัยสำคัญทางสถิติ ถ้ามันทำให้เราสามารถปฏิเสธสมมติฐานว่างได้ ผลการวิจัยที่มีนัยสำคัญทางสถิติควรจะมีโอกาสเกิดขึ้นน้อยมาก ๆ หากสมมติให้สมมติฐานว่างเป็นจริง เช่นนั้นแล้วเราก็จำเป็นจะต้องปฏิเสธสมมติฐานว่าง ทำให้สมมติฐานที่จะเป็นจริงได้ ก็คือสมมติฐานอื่นที่ไม่ใช่สมมติฐานว่าง อย่างไรก็ดี ถ้าสมมติฐานทางเลือกไม่ได้มีสมมติฐานเดียว ลำพังเฉพาะการสามารถปฏิเสธสมมติฐานว่างได้ ไม่ได้บอกเราว่าสมมติฐานทางเลือกอื่น ๆ นั้น อันไหนเป็นสมมติฐานที่ถูกต้อง

อ้างอิง
-------

1. ↑  Wasserstein, Ronald L.; Lazar, Nicole A. (7 March 2016). "The ASA's Statement on p-Values: Context, Process, and Purpose". *The American Statistician*. **70** (2): 129–133. doi:10.1080/00031305.2016.1154108. สืบค้นเมื่อ 30 October 2016.
2. ↑  Bhattacharya, Bhaskar; Habtzghi, DeSale (2002). "Median of the p value under the alternative hypothesis". *The American Statistician*. American Statistical Association. **56** (3): 202–6. doi:10.1198/000313002146. สืบค้นเมื่อ 19 February 2016.
3. ↑  Wetzels, R.; Matzke, D.; Lee, M. D.; Rouder, J. N.; Iverson, G. J.; Wagenmakers, E. -J. (2011). "Statistical Evidence in Experimental Psychology: An Empirical Comparison Using 855 t Tests". *Perspectives on Psychological Science*. **6** (3): 291–298. doi:10.1177/1745691611406923.
4. ↑  Babbie, E. (2007). The practice of social research 11th ed. Thomson Wadsworth: Belmont, California.
นาโอมี มาตาอาฟา
ฟีอาเม **นาโอมี มาตาอาฟา** (เกิด 29 เมษายน ค.ศ. 1957) เป็นนักการเมืองซามัวและหัวหน้าชุมชนหญิงที่ดำรงตำแหน่งเป็นหัวหน้าพรรคฟาอาตูอาตูอาอีเลอาตูอาซาโมอาอูอาตาซี (FAST) นับตั้งแต่วันที่ 24 พฤษภาคม ค.ศ. 2021 เธอเป็นหนึ่งในสองผู้อ้างสิทธิ์ในการดำรงตำแหน่งนายกรัฐมนตรีซามัว ร่วมกับตูอีลาเอฟา อาอีโอโน ซาลีเลเล มาลีเอเลเงาอี เธอเป็นรัฐมนตรีหญิงคนแรกของซามัว และตั้งแต่ ค.ศ. 2016 ถึง 2020 เธอดำรงตำแหน่งเป็นรองนายกรัฐมนตรีหญิงคนแรกของประเทศ และเธอเคยเป็นสมาชิกพรรคปกป้องสิทธิมนุษยชน

เมื่อวันที่ 24 พฤษภาคม ค.ศ. 2021 มาตาอาฟาสาบานตนด้วยตนเองเข้าดำรงตำแหน่งนายกรัฐมนตรีซามัว ขณะที่ตูอีลาเอฟา อาอีโอโน ซาลีเลเล มาลีเอเลเงาอี นายกรัฐมนตรีคนปัจจุบันยังปฏิเสธที่จะให้การยอมรับเธอ อย่างไรก็ตามในวันเดียวกัน สหพันธรัฐไมโครนีเซียเป็นรัฐบาลต่างชาติชาติแรกที่ให้การยอมรับรัฐบาลมาตาอาฟา ต่อมาในวันที่ 27 พฤษภาคม ปาเลาเป็นประเทศที่สองที่ให้การยอมรับเธอในฐานะนายกรัฐมนตรี ขณะที่หมู่เกาะมาร์แชลล์ให้การยอมรับมาตาอาฟาโดยปริยาย เนื่องจากพวกเขาได้ออกมาชื่นชมและสนับสนุนคำแถลงของเดวิด ปานูเอลโล (ประธานาธิบดีประเทศไมโครนีเซีย) และมีความเห็นตรงกันในการให้ความสำคัญในการสนับสนุนหลักกฎหมายและคุณค่าประชาธิปไตยในภูมิภาคหมู่เกาะแปซิฟิก

อ้างอิง
-------

1. ↑  "ฟีอาเม" เป็นบรรดาศักดิ์มาไตของหัวหน้าชุมชน
2. ↑  "F.A.S.T. celebrates Fiame's birthday". Samoa Observer. 1 May 2021. เก็บจากแหล่งเดิมเมื่อ 1 May 2021. สืบค้นเมื่อ 25 May 2021.
3. ↑  "Samoa incumbent leader rejects first female Prime Minister's swearing in as 'treason'". RNZ. 25 May 2021. เก็บจากแหล่งเดิมเมื่อ 24 May 2021. สืบค้นเมื่อ 26 May 2021.
4. ↑  "Pacific neighbour backs Samoa PM-elect in power struggle". 27 May 2021.
5. ↑  "R.M.I. Calls to uphold rule of law, democracy".
**นาโกะ มิซากิ** (岬 なこ, みさき なこ, 8 มีนาคม) เป็นนักพากย์หญิงชาวญี่ปุ่น เกิดที่จังหวัดเฮียวโงะ อยู่สังกัด โฮลีพีก เป็นสมาชิกของ Liella! จากอนิเมะเลิฟไลฟ์! ซูเปอร์สตาร์!! ในซีรีส์เลิฟไลฟ์!

ประวัติ
-------

เมื่ออยู่มัธยมต้น ได้เริ่มเล่นเกม เลิฟไลฟ์! เนื่องจากได้รับอิทธิพลจากพี่สาวจึงได้รู้จักทีวีอนิเมะเรื่องเลิฟไลฟ์! และเริ่มตั้งเป้าที่จะเป็นนักพากย์

หลังจากจบการศึกษาจากโรงเรียนมัธยม จึงได้เริ่มเข้าร่วมแผนกนักพากย์เสียงของวิทยาลัยสื่อบันเทิงโอซากะ แล้วย้ายไปโตเกียวเมื่อจบการศึกษาและเข้าร่วมสังกัดสำนักงานปัจจุบัน

14 ธันวาคม 2020 ได้รับเลือกให้เป็นบทอาราชิ จิซาโตะในเลิฟไลฟ์! ซุปเปอร์สตาร์! และในปี 2021 จึงได้เปิดตัวในฐานะนักพากย์อนิเมะ

ความพิเศษคือการเต้นรำ โดยได้เรียนมาตั้งแต่เด็กและเคยอยู่ในชมรมเต้นตอนมัธยมปลาย

ผลงานพากย์
----------

* *เลิฟไลฟ์! ซูเปอร์สตาร์!!* (อาราชิ จิซาโตะ)

อ้างอิง
-------

1. ↑  "ついに始まる新たなスクールアイドルの最初の一歩……『Liella! デビューシングル「始まりは君の空」リリースイベント』レポート". SPICE. 2021-05-10. สืบค้นเมื่อ 2021-11-01.
2. 1 2  "公式プロフィール". ホーリーピーク. สืบค้นเมื่อ 2022-06-17.
3. ↑  五所光太郎、アニメハック編集部 (2021-08-27). "「ラブライブ！スーパースター!!」伊達さゆり＆岬なこ 初顔合わせで「この5人なら大丈夫」と思った". *アニメハック*. 映画.com. カカクコム. สืบค้นเมื่อ 2021-12-11.
4. 1 2  "和書". *電撃G's magazine 2021年11月号増刊　LoveLive！Days　ラブライブ！総合マガジン Vol.20* (2021年9月号、p.24).
**พรรคปราการประชาธิปไตยแห่งชาติอินโดนีเซีย** (Indonesian National Populist Fortress Party ภาษาอินโดนีเซีย: Partai Nasional Benteng Kerakyatan Indonesia) เป็นพรรคการเมืองในอินโดนีเซีย ผู้ก่อตั้งพรรคคือเอรอส ยารอต เป็นผู้ที่ไม่เป็นที่พอใจในพรรคประชาธิปไตยอินโดนีเซีย-การต่อสู้ เนื่องจากเขาถูกปฏิเสธในการลงสมัครเป็นหัวหน้าพรรคแข่งกับเมกาวตี ซูการ์โนปุตรี ในการประขุมพรรคเมื่อ พ.ศ. 2543 เอรอสจึงออกมาตั้งพรรคแห่งชาติบุงการ์โนโดยตั้งตามชื่ออดีตประธานาธิบดีซูการ์โนแต่ไม่ได้รับอนุญาตจึงเปลี่ยนมาใช้ชื่อพรรคแห่งชาติกระทิงเสรี ในการเลือกตั้ง พ.ศ. 2547 พรรคนี้ได้คะแนน 1.1% และได้ 1 ที่นั่ง ในการเลือกตั้ง พ.ศ. 2552 พรรคนี้ใช้ชื่อว่าพรรคปราการประชาธิปไตยแห่งชาติอินโดนีเซีย และได้คะแนนเพียง 0.45% ไม่ได้รับเลือกตั้ง

อ้างอิง
-------

1. ↑  *Partai-Partai Politik Indonesia: Ideologi dan Program 2004–2009 (Indonesian Political Parties: Ideologies and Programs 2004–2009* Kompas (1999) ISBN 979-709-121-X pp164-166
2. ↑  *Profil Partai Politik* (Profile of Political Parties), *Kompas* newspaper 14 July 2008 pp. 38–39
3. ↑  Indonesian General Election Commission website[*ลิงก์เสีย*] Official Election Results
4. ↑  *The Jakarta Post* 10 May 2009 เก็บถาวร 2009-05-13 ที่ เวย์แบ็กแมชชีน Democratic Party controls 26% of parliamentary seats
ทักษ์ - ยานพาหนะปฏิบัติการระยะไกล ที่ได้รับการพัฒนาโดยหน่วยงานวิจัยและพัฒนาเทคโนโลยีป้องกันประเทศของอินเดีย (ดีอาร์ดีโอ)
**ดีอาร์ดีโอ ทักษ์** (เบงกอล: ডিআরডিও দক্ষ; อังกฤษ: DRDO Daksh) เป็นหุ่นยนต์ที่ขับเคลื่อนด้วยระบบไฟฟ้าและควบคุมจากระยะไกลสำหรับการหาที่ตั้ง, การจัดการ และการทำลายวัตถุอันตรายได้อย่างปลอดภัย

คุณลักษณะ
---------

ทักษ์เป็นหุ่นยนต์ทำงานระบบแบตเตอรี่ควบคุมระยะไกลที่เคลื่อนตัวบนล้อ และบทบาทของมันคือการกู้วัตถุระเบิด ซึ่งได้รับการพัฒนาโดยหน่วยงานวิจัยและพัฒนาเทคโนโลยีป้องกันประเทศของอินเดีย มันมีการทำงานอัตโนมัติได้อย่างเต็มตัว โดยสามารถปีนบันได, เคลื่อนที่ในทางลาดชัน, นำร่องในทางเดินแคบ ๆ และลากยานพาหนะที่เข้าถึงวัตถุอันตราย ส่วนการใช้แขนหุ่นยนต์ของมัน มันสามารถยกวัตถุต้องสงสัยและตรวจสอบโดยการใช้อุปกรณ์เอ็กซ์เรย์แบบพกพา หากวัตถุต้องสงสัยนั้นเป็นระเบิด ทักษ์ก็สามารถทำให้มีอันตรายน้อยลงได้ด้วยการใช้วอเตอร์เจ็ตของมันเข้าขัดขวาง นอกจากนี้ มันยังมีปืนลูกซองซึ่งสามารถทำลายระบบล็อกเปิดประตู และสามารถสแกนรถยนต์เพื่อตรวจหาวัตถุระเบิด ด้วยสถานีควบคุมหลัก (เอ็มซีเอส) มันสามารถควบคุมจากระยะไกลในช่วง 500 เมตรในระยะของสายตาหรือภายในอาคารได้ ซึ่งเก้าสิบเปอร์เซ็นต์ของชิ้นส่วนของหุ่นยนต์เป็นวัสดุจากท้องถิ่น ทางกองทัพยังได้กำหนดขอบเขตการผลิตทักษ์ไว้ที่ 20 ชุด ห้าหน่วยของชุดแรกได้รับการส่งไปยังทีมเจเนอรัลคอมแบตเอนจิเนียร์สเมื่อวันที่ 19 ธันวาคม ค.ศ. 2011 เทคโนโลยีนี้ได้รับการส่งมอบสำหรับการผลิตจากสามสถานประกอบการ ซึ่งได้แก่ ไดนาล็อก, เธตาคอนโทรลส์ และภารัตอิเล็กทรอนิกส์ จำกัด

คุณสมบัติโดยรวม
---------------

* ระบบอัตโนมัติแบบเต็มตัว
* สามารถต่อต้านอาวุธนิวเคลียร์, อาวุธชีวภาพ และอาวุธเคมีได้
* มีโล่ป้องกันคลื่นความถี่วิทยุต่อการรบกวนสัญญาณทางไกล สำหรับการเหนี่ยวไกระเบิด

ผู้ดำเนินการ
------------

* กองทัพอินเดีย

ดูเพิ่ม
-------

* พาหนะไร้คนขับภาคพื้นดิน
* มาร์กวี-เอ1

อ้างอิง
-------

1. ↑  Prasad Kulkarni (2008-11-28). "Daksh could be useful in Mumbai operations". The Times of India. คลังข้อมูลเก่าเก็บจากแหล่งเดิมเมื่อ 2012-10-24. สืบค้นเมื่อ 2010-08-31.
2. ↑  ASIAN DEFENCE (2009-08-22). "Bomb Disposal Robot Daksh". *Theasiandefence.blogspot.com*. สืบค้นเมื่อ 2010-08-31.
3. ↑  "Daksh Remotely Operated Vehicle (ROV)". *Army Technology*. Verdict Media. สืบค้นเมื่อ 2021-09-29.
4. ↑  T.S. Subramanian (10–23 October 2009). "Focus: DRDO Defence engine". *Frontline*. Vol. 26 no. 21. คลังข้อมูลเก่าเก็บจากแหล่งเดิมเมื่อ 9 October 2009. สืบค้นเมื่อ 4 November 2013.
5. ↑  Ranjani Raghavan (2009-08-22). "City firms to roll-out anti-bomb robot for Army soon". The Indian Express. เก็บจากแหล่งเดิมเมื่อ 2012-09-08. สืบค้นเมื่อ 2010-08-31.

แหล่งข้อมูลอื่น
---------------

* DRDO's Daksh demo -1
**ฝูซู** ตามภาษาจีนมาตรฐาน หรือ **ฮูโซ** ตามภาษาจีนฮกเกี้ยน (จีนตัวย่อ: 扶苏; จีนตัวเต็ม: 扶蘇; พินอิน: *Fúsū*; สิ้นพระชนม์ 210 ปีก่อนคริสตกาล) เป็นพระโอรสองค์หัวปีและรัชทายาทของฉินฉื่อหฺวังตี้ (秦始皇帝) ปฐมกษัตริย์แห่งราชวงศ์ฉินของจักรวรรดิจีน

พระชนมชีพ
---------

หลังจากถูกนักเล่นแร่แปรธาตุสองคนหลอกลวงว่า จะแสวงหายาอายุวัฒนะมาถวาย ฉินฉื่อหฺวังตี้รับสั่งให้จับราชบัณฑิตกว่า 460 คน หรือเอกสารบางฉบับว่ากว่า 1,160 คน ในพระนครเสียนหยาง ไปฝังทั้งเป็น ฝูซูจึงทูลพระบิดาว่า บ้านเมืองเพิ่งเป็นปึกแผ่น ศัตรูยังไม่ราบคาบ มาตรการรุนแรงที่กระทำต่อผู้นับถือลัทธิขงจื๊อเช่นนี้มีแต่จะสร้างความร้าวฉานให้แก่แผ่นดิน แต่ฉินฉื่อหฺวังตี้ไม่ทรงฟัง กลับส่งฝูซูไปรักษาด่านชายแดน เท่ากับเนรเทศโดยพฤตินัย

เมื่อฉินฉื่อหฺวังตี้สิ้นพระชนม์แล้ว หูไฮ่ (胡亥) พระโอรสพระองค์รอง พร้อมด้วยข้าราชการสองคน คือ จ้าว เกา (趙高) กับหลี่ ซือ (李斯) ปลอมแปลงราชโองการโดยเปลี่ยนชื่อผู้สืบทอดราชบัลลังก์จากฝูซูเป็นหูไฮ่ และให้ฝูซูปลงพระชนม์พระองค์เอง

ผู้ติดตามบางคนของฝูซูตั้งข้อสงสัยเกี่ยวกับราชโองการ แต่ฝูซูเชื่อว่า เป็นราชโองการจริง จึงยอมปลงพระชนม์พระองค์เองตามนั้น

เหตุการณ์ภายหลัง
----------------

ต่อมา จ้าว เกา บีบให้หูไฮ่ปลงพระชนม์พระองค์เองตามไปด้วยเมื่อ 207 ปีก่อนคริสตกาล และพระโอรสของฝูซู คือ จื่ออิง (子嬰) ได้ขึ้นครองราชย์ จื่ออิงจึงแก้แค้นโดยประหารจ้าว เกา ส่วนหลี่ ซือ ถูกจ้าว เกา กำจัดไปก่อนแล้ว 

มีผู้โต้แย้งว่า จื่ออิงมิใช่พระโอรสของฝูซู เพราะบันทึกประวัติศาสตร์ระบุว่า พระโอรสสองพระองค์ของจื่ออิงก็เข้าร่วมในแผนการกำจัดจ้าว เกา ด้วย แต่ถ้าจื่ออิงเป็นพระโอรสของฝูซูจริง ตามลำดับเวลาแล้ว ไม่น่าจะมีพระชนม์มากถึงขนาดมีพระโอรสได้ถึงสองพระองค์เช่นนั้น

อ้างอิง
-------

1. ↑  (於是使御史悉案问诸生，诸生传相告引，乃自除犯禁者四百六十馀人，皆阬之咸阳，使天下知之，以惩後。益发谪徙边。始皇长子扶苏谏曰：「天下初定，远方黔首未集，诸生皆诵法孔子，今上皆重法绳之，臣恐天下不安。唯上察之。」) *Shiji* vol. 6.
2. ↑  Sima Qian. Dawson, Raymond Stanley. Brashier, K. E. [2007] (2007). The First Emperor: Selections from the Historical Records. Oxford University Press. ISBN 0-19-922634-2, ISBN 978-0-19-922634-4. pg 15 - 20, pg 82, pg 99.
3. ↑  Tung, Douglas S. Tung, Kenneth. [2003] (2003). More Than 36 Stratagems: A Systematic Classification Based On Basic Behaviours. Trafford Publishing. ISBN 1-4120-0674-0, ISBN 978-1-4120-0674-3.[*แหล่งข้อมูลที่ตีพิมพ์เอง*]
**ซัยยิด อิมราน อับบาส นักวี** (อูรดู: سید عمران عباس نقوی; เกิด 15 ตุลาคม ค.ศ. 1982) หรือชื่อในวงการคือ **อิมราน อับบาส** (อูรดู: عمران عباس) เป็นนักแสดงและนายแบบชาวปากีสถาน ผู้ทำงานด้านโทรทัศน์อูรดูเป็นหลัก อับบาสเริ่มงานแสดงครั้งแรกในเรื่อง *Umrao Jaan Ada* (2003) และได้รับการยอมรับหลังจากแสดงเป็นฮัมหมัด รซา ในซีรีส์ *Khuda Aur Muhabbat* (2011) จากนั้นแสดงเป็นอดีลในเรื่อง *Dil-e-Muztar* (2013) ซึ่งทำให้เขาได้รับการเสนอชื่อเข้าชิงรางวัลฮัมอะวอดส์ สาขานักแสดงนำชายอดเยี่ยม ในปี 2014 เขาเปิดตัวระดับบอลลีวูดในภาพยนตร์สยองขวัญของวิกรม ภัฏฏ์ ในเรื่อง *Creature 3D* ผลงานอื่น ๆ ที่โดดเด่นเขาได้แก่ *Akbari Asghari* (2011), *Mera Naam Yousuf Hai* (2015), *Tum Kon Piya* (2016), *Mohabbat Tumse Nafrat Hai* (2017) และ *Koi Chand Rakh* (2018)

ชีวิตช่วงแรก
------------

อับบาสเกิดวันที่ 15 ตุลาคม ค.ศ. 1982 ที่อิสลามาบาด ในครอบครัวซัยยิด เขาเป็นผู้สืบสันดานจากอะลี อัล ฮาดี พ่อของเขา ซัยยิด ซัลฟิการ์ ฮุซัยน์ นักวี เป็นวิศวกรรมโยธาที่ประเทศซีเรีย ครอบครัวของเขาย้ายจากลัคเนาไปยังลาฮอร์ ในระหว่างการแบ่งแยกปากีสถานออกจากอินเดียเมื่อปี 1947 และย้ายไปอิสลามาบาดในปี 1965 อับบาสเป็นบุตรคนสุดท้องในจำนวนหกคน เขาสำเร็จการศึกษาที่วิทยาลัยศิลปะแห่งชาติ สาขาสถาปัตยกรรม

การทำงาน
--------

อับบาสเริ่มอาชีพนายแบบเมื่ออายุ 20 ปี เขาปรากฏทางโทรทัศน์ครั้งแรกในเรื่อง *Umrao Jaan Ada* (2003) และมีผลงานอื่น ๆ ตามมาอีกมากมาย ทั้งภาพยนตร์และโทรทัศน์ของปากีสถาน รวมถึงอุตสาหกรรมภาพยนตร์บอลลีวูดด้วย

อ้างอิง
-------

1. ↑  "Hottie of the week: Imran Abbas". *The Express Tribune*. 21 May 2013. สืบค้นเมื่อ 16 January 2020.
2. ↑  S3 TV (2017). "Imran Abbas biography". คลังข้อมูลเก่าเก็บจากแหล่งเดิมเมื่อ 15 October 2019. สืบค้นเมื่อ 15 October 2019.
3. ↑  Parkar, Shaheen (10 August 2014). "Transcending boundaries: Pakistani actors in B-Town films". *Mid-Day*. สืบค้นเมื่อ 12 November 2015. My family moved from UP to Pakistan, so shooting there was special for me
4. ↑  "Pakistani actor Imran Abbas set to enter Bollywood". *IBNLive*. คลังข้อมูลเก่าเก็บจากแหล่งเดิมเมื่อ 2012-11-10.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อิมราน อับบาส**

* อิมราน อับบาส ที่อินเทอร์เน็ตมูวีเดตาเบส
**โรดริโก้ ซานโตโร** (Rodrigo Santoro) เกิดเมื่อวันที่ 22 สิงหาคม ค.ศ. 1975 ที่ริโอเดอจาเนโร ประเทศบราซิล เป็นนักแสดงชาวบราซิล

ประวัติ
-------

โรดริโก้ศึกษาที่ PUC-Rio เขาเข้าเวิร์กช็อปการแสดงที่ Rede Globo โดยได้มีส่วนร่วมกับการแสดงใน Globo อย่างเช่น *Olho no Olho* (1993), *Pátria Minha* (1994), *Explode Coração* (1995), *O Amor Está no Ar* (1997), *Suave Veneno* (1999) และ *Mulheres Apaixonadas* (2003), เช่นเดียวกับมินิซีรีส์เรื่อง *Hilda Furacão* (1998)

เขาได้รับรางวัลการแสดง อย่าง รางวัลนักแสดงยอดเยี่ยมหลายรางวัลรวมไปถึง รางวัลนักแสดงนำชายยอดเยี่ยมจาก Brazilian Academy of Arts and Film และรางวัล Cinema Brazil Grand Prize ในฐานะนักแสดงนำชายยอดเยี่ยม จาก คือเรื่อง Bicho de Sete Cabecas (หรือ Brainstorm) เขายังได้รับการเสนอชื่อเข้ารับอีกรางวัล Cinema Brazil Grand Prize สำหรับผลงานของเขาในเรื่อง Carandiru ในปี 2003 ซึ่งทำรายได้ถล่มทลายในบราซิล และยังเข้าชิงสาขารางวัลต่างประเทศยอดเยี่ยม จากเวทีรางวัลออสการ์ เขายังมีผลงานโฆษณาชาแนล ที่ร่วมเล่นกัน นิโคล คิดแมนในผลงานการกำกับการแสดงของ แบซ ลุคแมน

เขาเริ่มต้นอาชีพในสหรัฐอเมริกา ในปี 2003 กับภาพยนตร์ของโชว์ไทม์เรื่อง *The Roman Spring of Mrs. Stone* ร่วมงานกับ เฮเลน เมียร์เรนและแอนน์ แบนครอฟท์ จากนั้นแสดงในหนังฟอร์มยักษ์เรื่อง *Charlie’s Angels: Full Throttle* และยังแสดงในภาพยนตร์โรแมนติคคอมเมดี้เรื่อง *Love Actually* ซึ่งซานโตโรรับบทเป็น คาร์ล หนุ่มออฟฟิส เขาได้รับรางวัล Chopard Trophy ในฐานะ Male Revelation ในงานเทศกาลหนังเมืองคานส์ ในปี 2004

ในปี 2006 เขาแสดงในซีรีส์ยอดนิยมเรื่อง *อสุรกายดงดิบ* ทางช่องเอบีซี รับบทเป็น เปาโล หนึ่งในผู้รอดชีวิตจากประสบอุบัติเหตุเครื่องบินตกจากเที่ยวบิน Oceanic Flight 815 ผลงานต่อมาของเขาอย่าง เรื่อง *Out of Tune* เรื่อง *Not by Chance* และเรื่อง *Party Crashers* และยังแสดงในภาพยนตร์เรื่อง *300 ขุนศึกพันธุ์สะท้านโลก*

อ้างอิง
-------

1. ↑  Rodrigo Santoro (โรดริโก้ ซานโตโร) nangdee.com